# Verónika Mendoza

| Verónika Mendoza |
| --- |
|   |
|

| congresista del Perú (es)  |
| --- |

 hulyu 27, 2011 - hulyu 26, 2016 K'iti: Distrito electoral de Cusco (es)  Akllay: elecciones parlamentarias de Perú de 2011 (es)

| presidente (es)  |
| --- |

 2017 -  |
| Kawsaynin |
| Tukuy sutin |
Verónika Fanny Mendoza Frisch  |
| Paqarisqa |
Qusqu , disimri 9, 1980  (run 45) |
| Suyun |
Piruw Ransiya  |
| Ayllun |
| Warmin/Qusan |
Jorge Millones (es)   |
| Education |
| Hatun yachay-wasi | Universidad de París VII Denis Diderot (es)  Universidad Nacional de Educación a Distancia (es)  Universidad Sorbona Nueva-París 3 (es)  Mama Llaqtap Altiplanu Yachay Sunturnin  |
| Simikunan |
Kastilla simi  |
| Llamk'anan |
| Llamk'anan |
kawpaq runa, psicólogo (es) -wan antropólogo (es)   |
| Membership |
Grupo de Puebla (es)   |
| Hawa-puriq |
| Yuyaynin |
| Kawpay huñuynin |
Piruwanu Nasyunalista Partidu Hatun Chimpa Paqtachaypaq, Kawsaypaq, Qispi kaypaq Nuevo Perú (es)   |
|
veronikamendoza.pe  |
|   |

Verónika Mendoza, Hugo Carrillowan, huk runakunawanpas, Atuqpa Chupan nisqa riwistata rikuchichkaspa.
**Verónika Fanny Mendoza Frisch** sutiyuq warmiqa (9 ñiqin qhapaq raymi killapi 1980 watapi paqarisqa Qusqu llaqtapi) huk piruwanu nuna yachaqmi, kastilla simita yachachiqmi, pulitikupas. 2011 watamanta 2016 watakama mit'apaq Piruwpa Kunrisunpi akllasqam karqan Qusqu suyupaq. Kunanqa Kuskanchik Piruwpaq *(Juntos por el Perú)* nisqap pusaqninmi kachkan.

Paris llaqtapi Université de Paris VII Denis Diderot nisqa yachay sunturpi nuna yachaytam yachaqarqan, 2003 watapi yachayta hunt'aspa. Chaymantataq Musuq Sorbonne yachay sunturpi Waki yachaytam yachaqarqan master nisqata 2006 watapi hunt'aspa, chaymanta kastilla simi iskay kaq rimay yachachiyta yachaqarqan karu yachay nisqawan Madridpi Universidad Nacional de Educación a Distancia nisqapi. Kastilla simita yachachirqan Paris llaqtapi, Qusqu llaqtapi kaq Pukllasunchis tantanakuypa yachay wasinpipas.

Partido Nacionalista Peruano (PNP) nisqapi wankurikurqan 2007 watapi. 10 ñiqin ayriway killapi 2011 watapi akllanakuykunapi Piruwpa Kunrisunman akllasqa karqan Gana Perú nisqapaq. 47 088 akllaytam chaskirqan.

Tintayapi kaq Xstrata rurachinap anta qhuya qhuyawan awqa kaq thutuq runakunatam yanapan. Wardyakuna iskay thutuq runata wañuchiptin Veronika 4 ñiqin inti raymi killapi 2012 watapi Gana Perú nisqap kunrisista huñuntam saqirqan.

2016 watapi umallina akllanakuykunapi *Frente Amplio por Justicia, Vida y Libertad* nisqapi wankurisqa kaspa Umalliq tukuyta munaspa aynirqan, kimsalla kaq tukuspa iskay ñiqin akllanakuy muyuta manam yaykurqanchu, Pedro Pablo Kuczynskim, Keiko Fujimoripas atiptinmi. Chay iskay kaq muyupaqqa, *fujimorismo* nisqa mana kutimunanpaq, akllaq runakunata qayarqan, Kuczynskita akllachunku, Keiko manam atipananchu, nispa.

2017 watapi *Frente Amplio* nisqamanta lluqsirqan, *Musuq Piruw* nisqa huñuta kamarispa.

2020 watapi Kuskanchik Piruwpaq nisqa huñup pusaqnin tukurqan. 18 ñiqin ayriway killapi 2021 watapi Piruw akllanakuykunapim Piruwpa umalliqnin kananpaq Verónika Mendoza Frischqa tukuy akllaykunamanta 7,865%-ninta chaskirqan, suqta ñiqin tukuspa.

## Hawa t'inkikuna

* Verónika Mendoza Frisch

## Pukyu qillqakuna